-Viņš to pateica pilnīgi nopietni. -Nē.
Gribi vienu...
Nē. Domāju - ar diviem man pietiek.
Ar tādu attieksmi korejieši mūs dzīvus apēdīs.
Vai tās būs sarunas par Austrumāzijas kosmosa aliansi vai dzeršanas sacensības?
Viens nebūs bez otra. Ne jau Seulā.
Tev likās, ka ANO ir ballētāji. Gan redzēsi.
Jau saguru, iedomājoties vien.
Tev viss izdosies.
Tu esi šim darbam kā radīta.
Zini, Tom, es gribēju ar tevi par kaut ko parunāt.
Domāju - es varētu...
-Esi stāvoklī. -Nē.
Nē. Ne tas.
Es...
Atvainojiet! Elena Vilsone? 147. numurs?
-Jā, paldies. -Jums zvana.
Atvaino!
Elena Vilsone klausās.
Skaidrs. Paldies.
Manam tēvam bijusi sirdslēkme. Neizklausās labi.
Man ļoti žēl.
Viņš ir Konektikutā, ja?
Jā.
Ņem limuzīnu! Aizbraukšu uz lidostu ar taksometru.
-Nē, es nedrīkstu. Korejas... -Tu nedrīksti to nedarīt.
Runa ir par ģimeni.
Brauc!
Es tev piezvanīšu.
Paldies.
Nabadzīte. Viņa tā priecājās par braucienu uz Koreju.
Cerams, viņas tēvam kļūs labāk un pēc pāris dienām viņa man pievienosies.
Šī viņai noteikti bija smaga nakts.
Kā ar tevi? Izdevās pagulēt?
Protams, ne. Tu zini, ka lidmašīnās nespēju aizmigt.
Tas ir 14 stundu lidojums.
Martini, kungs.
Šie garie starptautiskie lidojumi ir vienīgais laiks, kad varu koncentrēties.
Nekas netraucē.
Esmu tikai es, mans martini un Apollo-Soyuz budžeta pieprasījumi.
Tāda viegla lasāmviela.
Tev ik pa laikam vajadzētu palasīt kādu romānu.
Atslēgšanās tavam prātam nāktu par labu.
Es nupat pabeidzu romānu Kristīna par slepkavniecisku 1958. gada Plymouth.
Jā. Mans jaunais elektroauto arī ir mēģinājis mani novākt.
Kā veicas Pūlai un Morisonam?
Vai Krievijā viss kārtībā?
Cik zināms, mācības norit gludi.
Labi.
Joprojām īsti nespēju tam noticēt.
Mūsu astronauti Zvaigžņu pilsētiņā. Viņu inženieri Hjūstonā.
Zinu.
Es zvanīju, lai pirms nolaišanās pārjautātu
par vienu sarunu punktu saistībā ar EASA.
Klāj vaļā!
Par ierosināto kosmosa staciju. Vai mēs tieš...
Tom, tu dzirdi?
Tom?
Ja vēlaties piezvanīt, lūdzu, nolieciet klausuli un mēģiniet...
APŽĒLOJIES!
Man žēl, ka velti neaizlidoji.
Pie vainas tava māte, kas tā pārspīlēja.
Tas nav velti, tēt. Tev bija sirdslēkme.
Sīks negadījums. Es jūtos labi.
Tas ir brīdinājuma signāls.
Dzirdēji, ko ārsts teica: vairs nekādu sarkano gaļu, nesmēķēt!
Un tev jānomet apgriezieni.
Lai gan visi zinām, ka tas nekad nenotiks.
Es vadu pusmiljardu dolāru vērtu uzņēmumu.
Mēs tikko sākām darboties Āzijā. Dabūjām jaunu centru Eiropā un vēl...
Es zinu.
Ja gribi, lai nometu apgriezienus, tev vajadzēs man palīdzēt.
Un tas acīmredzot tagad nenotiks.
Varbūt tu esi mazliet... tuvredzīgs.
Ko tu gribi teikt?
Es apsveru aiziešanu no NASA.
Muļķības!
Es runāju nopietni.
Es gribu tikt uz Marsa,
un man sāk likties, ka to var izdarīt tikai ar privātu kosmosa kuģi.
Interesanti.
Kas par tavu kursa maiņu sakāms Lerijam?
Lerijs... grib, lai es būtu laimīga.
Lai kur es būtu.
Par vienu gan man nav jāuztraucas -
tev vienmēr blakus būs uzticams vīrietis.
Es gan neiebilstu arī pret kādu mazbērnu.
Piedodiet, ka iejaucos, kundze, bet jums zvana no Baltā nama.
-No Baltā nama? -Tā teica.
Elena Vilsone klausās.
...ziņas. Speciālā reportāža. Ziņo Dens Rāters.
Jā.
Šobrīd prezidents Reigans ierodas
Pointmugū Jūras spēku aviācijas bāzē Kalifornijā,
lai no sava Kalifornijas atvaļinājuma atgrieztos darbā Vašingtonā.
Atvaļinājuma pārtraukšanas iemesls -
Korean Air Lines reisa Nr. 7 notriekšana, ko veica Padomju Savienība,
visticamāk, nogalinot 269 cilvēkus -
visus, kuri atradās lidmašīnā.
Pēc brīža prezidents Reigans nāks klajā ar paziņojumu.
Maskava lidmašīnas notriekšanu joprojām nav oficiāli apstiprinājusi,
paziņojot vienīgi to, ka noticis - citēju - "negadījums".
Padomju puse nav minējusi, kāds negadījums tas bijis,
un nav atvainojusies.
Pēc barbariskā akta, ko vakar veica padomju režīms,
notriecot pasažieru lidmašīnu,
Amerikas Savienotās Valstis un daudzas citas valstis
ir izteikušas skaidrus un kategoriskus paziņojumus,
kuros ne vien pausts mūsu sašutums,
bet arī pieprasīts patiess faktu izklāsts.
Ko gan varam domāt par režīmu,
kas plātās ar savu redzējumu par mieru un vispasaules atbruņošanos
un vienlaikus ātri un cietsirdīgi veic teroraktu,
lai upurētu nevainīgu cilvēku dzīvības?
Un ko mēs varam secināt par režīmu,
kas sev noteicis vienus standartus,
bet visai pārējai cilvēcei - citus?
Kongresmeņa Lorensa Makdonalda,
NASA administratora Tomasa Peina un visu pārējo lidmašīnā bojā gājušo ģimenēm
mēs izsakām visdziļāko līdzjūtību.
Un ceru, ka viņi zina - mēs lūgšanās esam ar viņiem.
Kāda velna pēc tā lidmašīna lidoja pār Sahalīnu?
Tā nebija lidojuma trajektorijā.
Varētu būt navigācijas kļūda.
Lidojuma vadības datora dēļ lidmašīna varētu būt novirzījusies no kursa.
650 kilometrus?
Varbūt kaut kas nebija kārtībā ar autopilotu.
Nabags droši vien nemaz nezināja, ka ielidojis padomju gaisa telpā.
Pilots nejauši ieklīst aizsargātā zonā.
Kādēļ notriekt lidmašīnu?
Dieva dēļ, tā bija pasažieru lidmašīna!
Tur nav nekādas loģikas.
Mūsu spiegu lidmašīnas lido pār Sahalīnu visu laiku.
Tur ir slepena gaisa bāze. Viņiem ir paranoja.
Es atvainojos! Nespēju iedomāties,
ka jebkurš pilots varētu sajaukt Amerikas izlūkošanas lidmašīnu
ar Korejas pasažieru reaktīvo laineri.
Tam nu gan es neticu.
Drīzāk viņiem bija aizdomas, ka KAL 7 tiek izmantota kā spiegošanas lidmašīna.
Tā bija?
Nekļūsti smieklīga!
Kāpēc lai ASV spiegošanai izmantotu citas valsts pasažieru lidmašīnu?
Mēs te izšķiežam laiku.
Svarīgi ir tikai tas, ka nevaram sazvanīt Pūlu un Morisonu Zvaigžņu pilsētiņā.
Esmu izmēģinājusi visas līnijas. Tā ir radioklusēšana.
FIB slēdza pieeju visām padomju amatpersonām ASV,
arī Apollo-Soyuz inženieriem.
Viņi droši vien atbild uz to.
Viņi mūsējos tur gūstā. Tā nevar.
Viņai taisnība.
Elena!
Es runāju ar Džimu Beikeru no Baltā nama.
Līdz brīdim, kad prezidents iecels pastāvīgu aizstājēju,
es veikšu Toma pienākumus kā administratora vietas izpildītāja.
Tā, saziņas atjaunošana ar mūsu astronautiem
šobrīd ir mūsu galvenā prioritāte.
Varbūt aiziet pie Sergeja Ņikulova -
vai viņš nevar palīdzēt sazināties ar mūsējiem un...
Sovjeti mums tikko uzbruka.
Tagad tu viņiem lūgsi palīdzēt?
Sergejs uzklausīs saprāta balsi.
Viņi atkal un atkal ir apliecinājuši, ka viņiem nevar uzticēties.
Tas jādara caur Drošības padomi.
Domāju - mums jāizmanto visas iespējas,
pirms tas kļuvis par vēl lielāku incidentu.
Ej parunā ar viņu! Cerams, viņš zina, kā sazināties ar Zvaigžņu pilsētiņu.
Paldies.
Tavs lēmums.
ZVAIGŽŅU PILSĒTIŅA, PSRS
Nolādēts!
Izlaidiet!
Kā varu palīdzēt?
Mani sauc Mārgo Medisone. Man jāsatiek Sergejs Ņikulovs.
Neviens neiet iekšā, neviens nenāk ārā. Tāds ir rīkojums.
Esmu Džonsona kosmosa centra direktore.
Gan jau, ka esi, mīļā, bet iekšā tu netiksi.
-Kā jūs sauc? -Seržants Džons Pērkinss.
Tā, seržant Džon Pērkins. Zinu, ka jums jādara savs darbs, bet man arī.
Es dodu 15 sekundes, lai jūs sazinātos ar tiešo priekšnieku,
12 sekundes, lai izskaidrotu viņam situāciju,
45 sekundes, lai viņš sazinātos ar ģenerāli Nelsonu Bredfordu
un apstiprinātu, ka esmu tā, par ko uzdodos.
Vēl 15 sekundes, lai jūsu boss atkal sazinātos ar jums,
un 10, lai jūs atvērtu šīs durvis.
Tātad pēc 97 sekundēm būs skaidrs,
vai maiņas beigās dzersiet aukstu alu
vai uz nenoteiktu laiku tiksiet pārcelts uz Tuli Grenlandē.
Laika atskaite sākas tagad.
Mīļais!
Atnesu boršču.
Ienāciet!
Vai mēģinājāt zvanīt uz vēstniecību?
Radioklusēšana.
Nedomāju, ka ar jūsu astronautiem kas notiks.
Kaut kā tas man neliek justies labāk.
Zinu, ka tas ir liels lūgums, ņemot vērā šo situāciju...
bet vai jūs varat sazināties ar Zvaigžņu pilsētiņu?
Vai ir kāda slepena līnija vai -
nezinu - jebkas, kas mums palīdzētu ātrāk sazināties ar mūsējiem?
Ko es varu izdarīt? Esmu te ieslodzīts bez telefona.
Dzirdat? Klusums.
Ja nu es noorganizētu zvanu?
Astronautiem Pūlai un Morisonam ar šo nav nekāda sakara.
Arī man ne. Un te nu es esmu.
Mani arī te tur pret manu gribu, un nevaru sazvanīt mājas.
Tomass Peins tika nogalināts, Sergej.
Līdz ar 268 citiem.
Mēs te esam tāpēc.
Man žēl par jūsu kolēģi.
Toms bija labs cilvēks.
Dažreiz kaitinošs,
ne vienmēr es viņa pieejai piekritu,
bet viņš strādāja ar sirdi un dvēseli un es viņu ļoti cienīju.
Manā reliģijā, kad kāds nomirst,
pirmajā maltītē pēc bērēm ir pieņemts ēst,
varētu teikt, piemiņas boršču.
Tiek uzskatīts, ka garaiņi aizgājēja dvēseli aiznesīs...
uz debesīm.
Varbūt tā ir.
Kad dabūsiet man telefonu,
es piezvanīšu uz Maskavu un pateikšu, ka mani nespīdzina.
Citādi kā ar bezgaršīgu boršču.
Varbūt viņi sazināsies ar jūsu astronautiem,
bet es nevaru apsolīt.
Paldies, Sergej.
Šī bija vēl viena dramatiskiem notikumiem pilna diena
debesīs notriektās lidmašīnas lietā.
Ir notriekta Korean Air Lines lidmašīna, kas lidoja reisā Nr. 007.
Sovjeti pirmo reizi atzina,
ka viņu iznīcinātājs ir notriecis reaktīvo laineri ar 269 pasažieriem.
Tomēr krievi uzstāj: viņi nezināja, ka tā ir pasažieru lidmašīna.
SOVJETI NOTRIEC LIDMAŠĪNU
DŽORDŽS ŠULCS VALSTS SEKRETĀRS
ASV uz šo uzbrukumu raugās ar riebumu.
Ir zaudētas ļoti daudzas dzīvības.
Mēs neredzam, ka šai drausmīgajai rīcībai būtu jebkāds attaisnojums.
Nav nekāda leģitīma pamatojuma...
SEN. DŽIMIJS KĀRTERS - DŽORDŽIJA
...ar ko padomju valdība varētu attaisnot šo nicināmo rīcību.
Visā brīvajā pasaulē cilvēki turpina reaģēt...
Nē, es saprotu, senator. Mēs darām visu iespējamo, lai ar viņiem sazinātos.
Jā.
-Dienvidkorejas prezidents Čans Dūhvans... -Paldies. Jā.
...nosodīja Padomju Savienību par šo neaprakstāmo...
Vai pieliksi mazliet cukura?
Pajautā viņam par ANO!
Jā. Nē... Jā, protams, esam, senator.
Vai kāds ir runājis ar vēstnieci Kērkpatriku?
Sveiki! Vai esmu nelaikā?
Jā. Jā, senator, es klausos.
-Prieks tevi redzēt, Pema. -Man tevi arī, Lerij.
Kā viņa turas?
Viņa ir kā mašīna. Telefons zvana visu cauru dienu.
Viņa tik runā un runā.
Ei, vai Tauers ir Līdzekļu un metožu komitejā?
Apropriāciju.
Jā. Un, senator, saistībā ar šo krīzi
NASA būs vajadzīgs papildu finansējums drošībai.
Vai varu rēķināties ar jūsu atbalstu?
-Tās ir lieliskas ziņas. -Prasi desmit!
Vai desmit būtu par daudz prasīts?
Brīnišķīgi, senator. Paldies.
Mēs par to varam parunāt vairāk, protams.
Nē, sapratu. Mēs viņam paziņosim rīt no paša rīta.
Es piezvanīšu uz Guamu un to pateikšu.
Jā. Mēģini pagulēt, Klārk!
Zinu. Mēs tiksim tam cauri.
Labi. Jā. Atā!
Piedod!
Liekas, nekad mūžā neesmu tik daudz runājusi pa telefonu.
Neatvainojies! Tu dari savu darbu.
Tev baigi labi sanāk.
Vai ir redzams, ka man nav ne jausmas, ko es daru?
Izbeidz! Tu esi izcila. Tu zini.
Panāc! Ja?
Tā tiešām ir laba sajūta.
Čau!
Kā tu jūties?
Ir labi.
Tā ir. Tikai esmu...
pārgurusi.
Un nomākta.
Un, nezinu, es vienkārši...
visu laiku par to vien domāju.
Ja nu tētim nebūtu bijusi sirdslēkme? Es būtu tajā lidmašīnā.
Es sēdētu tieši blakus Tomam. Mēs abi.
Viņš būtu pēdējais cilvēks, ko es redzētu.
Nedomā tā!
Tā nenotika, ja?
Ja tev būtu bijis lemts būt tajā lidmašīnā, tu tur būtu.
Ko... Vai Tomam bija lemts tur būt?
Nē. Es...
Nu jā, Tomam bija lemts nomirt.
Es tikai saku...
dažreiz mēs... nesaprotam, kā Visums darbojas.
Viņš bija tik labs cilvēks.
Tik pārprasts.
Un nu viņš vienkārši...
peld kaut kur Japāņu jūrā.
Visi tie cilvēki peld kaut kur Japāņu jūrā.
Izbeidz!
Tu esi te. Dzīva. Ar mani.
Un es esmu nāvīgi pateicīga, ka tā.
Panāc!
-Piedod! -Nē, nekas.
Elena Vilsone klausās.
Te Baltā nama operatore. Tūlīt savienošu ar prezidentu.
Kas?
Labvakar! Elena?
Labvakar, prezidenta kungs!
Ko?
Esmu pagodināta runāt ar jums.
Man žēl, ka tas notiek šādos apstākļos.
Man arī.
Toms bija lielisks amerikānis.
Uzskatīju viņu par draugu.
Un man viņa ļoti pietrūks. Jums noteikti tāpat.
Tā būs.
Un esmu pilnīgi pārliecināts, ka jūs man brīnišķīgi palīdzēsiet, Elena.
Toms par jums bija sajūsmā.
Es centīšos jūs nepievilt.
Vai esat kristiete, Elena?
Jā. Jā, esmu, kungs.
Krīzes brīžos mani uztur lūgšanas.
Es ceru, ka arī jūs.
Jā, kungs. Tā ir.
Man prieks.
Jo man vajadzēs, lai visi manā komandā būtu ar skaidru skatu uz turpmāko.
Pēc katastrofas mums jāparāda, ka esam spēcīgi, citādi viss būs zaudēts.
Es saprotu.
Paldies, Elena.
Paldies, prezidenta kungs.
Arlabvakaru!
-Ir brīdis? -Tu zini, ka nav.
Vai tev izdevās pierunāt Ņikulovu, lai mums palīdz?
Viņš teica, ka darīs, ko varēs, bet no Pūlas un Morisona ziņu joprojām nav.
Tā jau es domāju.
Man tomēr bija jāpamēģina, Nelson.
Nu, varbūt šis tev palīdzēs saprast, kādi viņi patiesībā ir.
Pentagons tikko saņēma šīs izlūkošanas fotogrāfijas.
Redzams, ka sovjeti novietojuši savu šatlu Buran starta laukumā.
Nedomāju, ka tas jau ir tiktāl gatavs.
Mēs arī ne.
-Neizskatās pēc Baikonuras. -Tāpēc, ka nav.
Tā ir Sahalīnas sala. Tur ir slepena militārā bāze.
Tā pati slepenā militārā bāze, pār kuru lidoja notriektā KAL lidmašīna?
-Šīs nav uzņemtas... -Protams, nē.
Šīs fotogrāfijas ir uzņemtas no SR-71 Blackbird.
KAL bija pasažieru lidmašīna.
Tu gribi teikt, ka KAL lidoja pāri
tai pašai salai, no kuras palaiž Buran,
un ka šie notikumi nav saistīti?
Ne tāpēc esmu te.
Man vajag, lai tu apskati šos un pasaki, vai Buran varētu būt bruņots.
Pēc KAL un tā, kas notiek Panamā, mēs...
esam noraizējušies, ka sovjeti grib izmēģināt jaunu ieroci.
Kur jūs tos dabūjāt?
Slepena informācija. Zinu.
Tas ir tik savādi.
It kā es skatītos uz mūsu šatla rasējumiem.
Orbitālie lidaparāti ir precīzi tādi paši.
Tā notiek, kad VDK nozog mūsu šatla plānus
mums no degungala.
Tas ir tāds pats, ieskaitot kravas nodalījumu,
tāpēc tas noteikti var būt bruņots, tāpat kā mūsējais.
Paga! Paskaties!
Uz ko?
Uz cietās degvielas paātrinātājiem.
Tie ir tieši kā mūsējie... bet pirms diviem gadiem.
Ak tā.
Tad mēs atklājām Challenger problēmu ar blīvi.
Un Sahalīnā ir daudz aukstāks nekā Floridā.
Ja viņi tik precīzi ir nokopējuši mūsu paātrinātājus,
tas ir tikai laika jautājums, kad šī raķete uzsprāgs.
Mums viņi jābrīdina.
Mārgo, viņiem pašiem ir gudri cilvēki.
Mēs šo problēmu atklājām. Gan jau arī viņi to atklāja.
Tu to nezini. Ne droši.
Tev taisnība - nezinu.
Bet zinu, ka to var apbruņot, lai izmantotu pret mums.
Nu viņi var nomest munīciju jebkur uz Zemes...
bez brīdinājuma.
Un nesaki man, ka no viņiem to nevar gaidīt. Ne pēc KAL.
Jā, es saprotu.
Bet, ja kaut kad nākotnē viņi nolems izmantot Buran kā ieroci,
tā būs viņu izvēle.
Mums jāizvēlas tagad, lai glābtu cilvēku dzīvības.
Desmitiem civiliedzīvotāju, inženieru, zinātnieku var iet bojā.
Mums ir iespēja to novērst.
Es šo risku neuzņemšos. Piedod!
Atbilde ir "nē". Un šī joprojām ir slepena informācija.
OĻEGS TROJANOVSKIS PADOMJU VĒSTNIEKS
Krievu amatpersonas ir noraidījušas apgalvojumu, ka viņu valsts
tīšām notriekusi Korean Air Lines 747.
Amerikas Savienoto Valstu valdība
sadarbībā ar Japānas valdību...
DŽĪNA KĒRKPATRIKA ASV VĒSTNIECE ANO
...ir nolēmušas atklāt pierādījumus šai padomei un visai pasaulei.
Tie būs dzirdami videoierakstā, kas tiks atskaņots.
Sapratu.
Pietuvojos mērķim. Mērķis fiksēts.
Esmu izšāvis.
Mērķis iznīcināts.
Aptuveni pulksten 16.00
padomju pilots ziņoja, ka ir izšāvis raķeti un mērķis ir iznīcināts.
Japānas radara operatori
bija fiksējuši Korejas lidmašīnas gaitu...
Chardonnay un divas Šērlijas Templas trešajam galdiņam!
-Izskatās, ka caurule tek. -Jā. Sasodīts!
Un vīriešu tualete atkal ir aizdambējusies, tā ka...
Gribi, lai apskatos?
Tu varētu? Tas būtu labi.
Vajadzēja nomainīt visu sistēmu, kad taisīju remontu,
bet gribēju ietaupīt, tā ka...
-Sveika, mis Kārena! -Čau, Sem!
Ei, puiši, jūs varētu apsēsties tur.
Viņš gan te bieži nāk, kopš tava mamma ir prom.
Varbūt pēc viņas ilgojas.
Drīzāk tā potenciālajiem investoriem var atgādināt,
ka ir apprecējis astronauti.
Vai tas.
Vajag trīs viskijus ar sodu,
bet vienā viskiju tikai drusciņ,
jo Semam patīk izlikties, ka met tos citu pēc cita.
Tiks darīts.
Paldies.
Cerams, ka šis puika nesagādā lielas raizes.
Protams, ne. Viņš strādā lieliski.
Tā noteikti ir. Viņš ir labs puika.
Jā, ir gan. Kā iet Treisai?
Pāris dienu neesmu ar viņu runājis.
Acīmredzot Mēness ir ļoti rosīga vieta.
Jā, man to vari nestāstīt.
-Kā bizness? -Labākais mēnesis, kāds bijis.
Tā bija laba doma - salikt tos nieciņus vitrīnā.
Jā. Tici vai ne,
no tiem ir gandrīz tikpat liela peļņa kā no jebkā cita.
Tam es ticu.
-Nu, vai esi gatava man šo vietu pārdot? -Atbilde joprojām ir "nē".
Žēl gan.
Jo ar nelielu grūdienu šī vieta piedzīvotu īstu sprādzienu.
Varētu pārdot franšīzes visā valstī.
Nu ko! Varbūt nākamreiz.
Vai varbūt šodien?
Ko, lūdzu?
Teicu: varbūt esmu gatava pārdot bāru šodien.
Tu runā nopietni?
Tas atkarīgs no tā, cik tu piedāvā.
250.
Nē.
Tad 300.
450.
350. Šis ir Outpost, nevis Ritz.
400.
Kopā ar nieciņiem vitrīnā tas ir vērts vismaz tik.
Turklāt laika gaitā tas kļūs tikai vērtīgāks.
375.
-390. -Pārdots.
Ko?
Es atvainojos.
Vai es tikko tev pārdevu Outpost par 390 tūkstošiem dolāru?
Kamēr neesi man paspiedusi roku, nē.
Un tas ir viss?
Te ir Teksasa, dārgā.
Rokasspiediens nozīmē vairāk nekā notārs.
Labi.
Papīrus parakstīsim nākamnedēļ.
Labi.
Drīkstu ienākt?
Kas jūs esat?
Inženieris. Nāciet! Apsēdieties!
Esmu ieslēgta šajā istabā gandrīz 48 stundas bez paskaidrojuma.
Apsēdieties!
Man jārunā ar savējiem.
Apsēdieties! Iedzersim. Kādu gaļas šķēli.
Es negribu apsēsties. Gribu tikt no šejienes laukā.
Jums garšo šņabis?
Vai man ir izvēle?
Nē.
Nekad neesmu saticis amerikāņu astronautu.
Pastāstiet: kā jūs tikāt programmā?
Esat izpletņlēcēja?
Nē. Esmu pilote.
Inženiere. Tāpat kā jūs.
Un vai gribējāt doties kosmosā jau kopš bērnības?
Manā bērnībā sievietēm nebija ļauts doties kosmosā.
Manā bērnībā...
neviena raķete kosmosā vēl nebija aizlidojusi.
Tomēr... man bija sapnis sasniegt zvaigznes.
Nu, te nu mēs esam.
Ei!
Vai jūs man pateiksiet, kāpēc mani tur kā cietumnieci?
Šis nav cietums.
Sajūta tāda, ka ir gan.
Jūs nekad neesat bijusi padomju cietumā.
Būt gulagā...
ir kā ļaunākais murgs.
Mokas. Bads. Aukstums.
Tāds aukstums!
Cilvēki nosalst līdz nāvei.
Spiesti nodot biedrus, lai izdzīvotu.
Katru dienu...
tu prāto: "Vai es būšu nākamais, ko pieliks pie sienas?"
Par kritušajiem biedriem.
Jūs zināt mūsu paražas.
Man bija labs skolotājs.
Vai zināt šos cilvēkus?
Kādus cilvēkus?
Tie vārdi uz durvīm.
Nezināju, ka tie ir cilvēku vārdi.
Jurijs Gagarins.
Valentīna Tereškova. Aleksejs Ļeonovs.
Anastasija Beļikova.
Jurijs Gagarins ir gulējis šajā istabā?
Mēs tos tur atstājam kā simbolus, lai atcerētos.
Padomju karogs uz Mēness. Tas arī ir simbols.
Atceros, ka plānojot
mēs kalkulējām, cik tuvu karogam jābūt pie nolaišanās aparāta.
Ja tikai metru par tuvu, aparātam paceļoties, tas...
Četrpadsmit gadus vēlāk padomju karogs joprojām stāv uz Mēness.
Es pazīstu pieaugušus cilvēkus, kas Padomju Savienībā raud par to.
Spēcīgs simbols.
Kad pirmoreiz izdzirdēju par Soyuz-Apollo...
nodomāju...
Ronalds Reigans -
viņš ir gudrs vīrs.
Simbols "astronauts un kosmonauts kopā kosmosā".
Protams, es sapratu, ka mums nav citas izejas kā piekrist,
tāpēc ka mēs izskatītos ciniski, ja nepiekristu.
Bet arī...
tāpēc ka varbūt...
varbūt... tas varētu izmainīt pasauli.
Tas nevarēs neko, ja es nekad neiziešu no šīs istabas.
Kad jūs beidzot iziesiet pa šīm durvīm...
ejiet paceltu galvu!
Hallo?
Mollij! Paldies dievam.
Jā, jā. Tā esmu es. Es.
Nē, nē. Man viss labi. Viss labi. Jā. Esmu viena.
Kas, ellē, notiek?
Izmanto negatīvo spiedienu!
Labs triks.
Negribi tam kaut ko uzdzert?
Mums ir labas ziņas.
Beidzot sazinājāmies ar astronautiem Zvaigžņu pilsētiņā. Viņiem viss kārtībā.
Lieliski.
Nāc!
Kamēr neesmu pārdomājusi.
Tas ir brendijs.
Zinu.
Ak tā?
Es nekad neesmu dzērusi, bet...
Asbach Uralt. Pirmskara.
Vislabākais.
Stiprs.
Man liekas, es neesmu redzējusi tevi tik... priecīgu.
Jā, esmu priecīga. Dažreiz...
cilvēki spēj pārsteigt.
Atjaunot ticību cilvēcīgumam.
Pasaki to Bilam Strozeram!
Kas par lietu?
Viņš ir lielākais kretīns pasaulē.
Viņš ir nekaitīgs.
Daudziem no šiem puišiem trūkst sociālo prasmju.
Labi darbā, slikti - ar cilvēkiem.
Kāpēc viņš tāds ir?
Bils ir...
sarežģīts.
Dažreiz viņš tiešām izturas mazliet augstprātīgi un kategoriski, bet...
viņš ir ļoti labs inženieris.
Un nodevies darbam kā neviens cits.
Reizēm pat pārāk nodevies.
-Ko tad tas nozīmē? -Nē, neko.
Vienkārši bija...
kāds atgadījums pirms ilga laika.
Droši vien nevajadzēja pieminēt.
Nu beidz! Tagad tev jāizstāsta.
Bija kāda nakts, kad viņš pie pults bija pavadījis 23 stundas
un neparko negāja prom. Neparko.
Viņš laikam bija pārāk aizrāvies, un viņš...
Viņš piečurāja bikses.
Nočurāja sevi. Visu.
Pilnīgi... slapjš.
Slapjš.
Pēc tam viņu iesauca par Riekstiņa kungu.
Kāpēc par Riekstiņu?
Nav ne jausmas,
bet no tās dienas tā ir viņa iesauka,
un tā ir noturējusies gadiem.
Gadiem.
Viņam uz pults mēdz nolikt riekstiņus, zemesriekstu sviestu.
Pat lelli autiņbiksītēs.
Ak kungs!
Man viņa gandrīz žēl.
Gandrīz.
Zinu. Bet klau!
Ja es varu atrast veidu, kā ar Bilu sadzīvot, vari arī tu.
Tev jāizdomā, kā atrast ar viņu kopīgu valodu.
Viņš nebūs pēdējais sarežģītais cilvēks, ar kuru tev darba dzīvē būs jāsatiekas.
Jā.
Tev droši vien taisnība.
Padomju Savienība turpina mobilizēt savu Klusā okeāna floti,
traucējot kuģiem, kas pietuvojušies aptuvenajai katastrofas vietai
un bloķējot mēģinājumus atrast lidmašīnas KAL 007 atliekas.
ASV, uz to reaģējot, ir nosūtījušas turp karakuģus no Septītās flotes
un Gaisa spēkiem noteikušas 24 stundu kaujas gatavību.
Saspīlējums Klusā okeāna ziemeļu daļā turpina pieaugt.
Jānospiež poga.
Es to izdarīšu.
Paldies tev.
Nevarēju aizmigt.
Es arī ne.
Kā tu tiec galā?
Nezinu.
Es tiešām nesaprotu... kas ir kas.
Vienkārši viss ir tik...
nomācoši.
Un es redzu, kas notiks.
Bredfords jau grib dabūt lielāku ietekmi militāristiem.
Un tā šī slidenā nogāze kļūst par lavīnu
un vienā mirklī mēs jau esam daļa no Aizsardzības departamenta.
Tā notiek visu laiku.
Ir krīze, iesaistās militāristi un pārņem kontroli.
Tā vairs nebūs tā NASA, ko pazīstam.
No Marsa vari atvadīties. Uz desmit gadiem vismaz.
Es nedrīkstu to pieļaut.
Nu...
Ko tu domā darīt?
Nezinu.
-Vai drīkstu uz kaut ko norādīt? -Protams. Lūdzu!
Tu taču esi NASA administratore.
Administratora vietas izpildītāja.
Tad sāc tā arī izturēties!
Tu vairs neskaties no malas.
Tu piedalies spēlē, dieva dēļ!
Ko tieši tu gribi, lai daru?
Tev viņiem jāpierāda, ka visu kontrolē.
Parādi viņiem, cik tu esi stipra!
Cik tālu esi gatava iet.
Tad viņi tev uzticēsies.
Mums ir dažādas lomas ar dažādiem cilvēkiem.
To man reiz teica Toms.
Vai zini, par ko būs runa?
Prezidents ir nolēmis apbruņot Pathfinder.
-Oho! -Tik vienkārši?
Mēs aprīkosim šatlu ar raķetēm?
Šajā brīdī viņam īsti nav izvēles.
Sovjeti izturas ļoti provokatīvi. Tas ir aizsardzības pasākums.
Līdz brīdim, kamēr nav.
Mēs arī pasteidzināsim teritorijas 357 Bravo pārņemšanu uz Mēness.
Tas notiks 48 stundu laikā.
Bet... Ko? Tur joprojām ir diena.
Galvenā doma jau bija to darīt Mēness naktī,
lai būtu pārsteiguma moments.
Nerunājot par to, ka viņi nav pabeiguši mācības.
Prezidents ir pilnībā informēts par to, cik tālu esam ar šo misiju,
un viņš uzskata, ka ir jārīkojas.
Elena, vai nevari ar viņu parunāt? Izklāstīt argumentus?
-Viņam jāsaprot, ka tas ir... -Es viņam to ieteicu, Mārgo.
Sveiks, Sergej!
Mārgo!
Došos atpakaļ uz Padomju Savienību,
līdz tiks izlemts, vai Soyuz-Apollo vēl tiks turpināts.
Es tā dzirdēju.
Es gribēju pateikt jums paldies par palīdzību.
Lūdzu. Prieks palīdzēt.
Un...
tiklīdz viss atrisināsies, kā noteikti būs,
ceru jūs atkal satikt un turpināt kopā plānot šo misiju.
Jā, es arī tā ceru.
Vispār būtu labi pakāpties soli atpakaļ.
Paraudzīties uz to jaunām acīm.
Paskatīties, vai savienošanās moduļa specifikācijā neesam ko palaiduši garām.
Palaiduši garām? Kā jūs to domājat?
Es vienkārši prātoju, vai visu esam pārdomājuši.
Piemēram, pirms kāda gada
mēs sava šatla projektā atklājām nederīgu detaļu.
Bija problēma ar blīvi cietās degvielas paātrinātājos.
Kāda problēma?
Viens no mūsu inženieriem atklāja, ka aukstā laikā blīve sacietē
un salaidumu nenoblīvē.
Meritailendā temperatūra reti nokrīt zem pieciem grādiem,
tāpēc... varat saprast, kāpēc mēs sākumā to nepamanījām.
Jā, to es varu saprast.
Paldies dievam, ka to atklājām,
jo, ja temperatūra negaidīti kristos,
būtu ļoti liela iespēja, ka mēs ciestu neveiksmi.
Tāpēc...
Es tikai prātoju, vai un ko savienošanās specifikācijā esam palaiduši garām.
Jā, es arī prātoju.
Es to pārbaudītu, kamēr būsiet prom.
Nu... man jāiet. Man būs sapulce.
Bet es ceru jūs atkal satikt.
Jā, es arī... ceru.
Ei, Kela!
Gribi ēst?
Gatavoju pupiņu sendvičus. Tavus iecienītos.
Jā, tūlīt būšu klāt.
Labi.
VJETNAMA
NGUJENA TI HANA
MIRUSI DZEMDĪBĀS
PASTA IZVĒLNE
D-PASTA DIREKTORIJS AIZSARDZĪBAS SAKARU AĢENTŪRA
VISIEM, UZ KO TAS ATTIECAS
MEKLĒJU JEBKĀDU INFORMĀCIJU PAR KARAVĪRU,
KURŠ DIENĒJIS 18. KĀJNIEKU DIVĪZIJĀ...
NGUJENS VAN LE
...VJETNAMAS REPUBLIKAS ARMIJAS 87. ASV KONSULTANTU GRUPĀ...
Vai Ešlija aizgāja?
Jā. Devās prom, bet teica, ka atnāks pie tevis rīt.
Vai... formāli tas laikam iznāk šodien.
Gribat alu?
Man nevajadzētu, bet jā, lūdzu!
Vai nākamnedēļ tiešām tevis te vairs nebūs?
Nespēju noticēt, ka vasara jau galā.
Man tevis te pietrūks.
Par lielisku vasaru!
Un vēl lieliskāku mācību gadu!
-Un par jums, Boldvinas kundze! -Denij!
-Kārena. Kārena. -Paldies.
Piedod!
Tātad...
kāda tev ir sajūta?
Nu, par šīs vietas pārdošanu.
Godīgi sakot...
jūtos gatava... iet tālāk.
Zini, gatava pāršķirt jaunu nodaļu.
Patiesībā šī vieta nav mana. Nekad īsti nav bijusi.
Nu...
Tad mums ir jānosvin.
Nu... vai tad mēs to jau nedarām?
Par godu manai pēdējai nedēļai es nolēmu kaut ko ziedot Outpost mūzikas automātam.
Tiešām? Tas ir ļoti laipni.
-Kas tas ir? -Billijs Svons.
-Kantridziedātājs. -Jā.
Atpazīsti?
Jā...
Nē. Pagaidi!
Ak manu dieniņ!
Denij! Ak nē!
-Vai nav laba? -Jā, tā ir citāda.
Nāc šurp!
Vai esi dzērusi?
Cik ātri vari sagatavot un uzpildīt LSAM?
Domāju - dažās stundās. Kāpēc prasi? Kas notiek?
Prezidents grib, lai teritoriju atgūstam rīt plkst. 8.00.
Apžēliņ! Kāpēc tu man to stāsti?
Vai domā, ka Čārlzs ir gatavs pilotēt LSAM?
Nē. Vēl ne.
Ja es būtu zinājusi, ka viņam jābūt gatavam tik drīz, es būtu...
Vai tu vari to izdarīt?
Iepriekš esi ar mums lidojusi. Tu šo misiju pārzini labāk nekā jebkurš.
Es nevaru tev pavēlēt to darīt. Tas ir bīstami.
Nezinām, vai viņiem nav ieroči, un, ja ir...
Es piedalos.
Tad labi. Sagatavo LSAM startam!
Mums jāiekrauj piederumi un jābūt gataviem startam pēc 17 stundām.
Jā, ķeramies klāt!
Liels paldies.
Dāmas un kungi! Šodien es ar lepnumu paziņoju,
ka esam atjaunojuši sakarus ar diviem Amerikas varoņiem.
Ar astronautiem Danielu Pūlu un Neitu Morisonu,
kuri tika turēti Padomju Savienībā
pēc Korean Air Line 007 katastrofas.
Tāpat kā no tiem amerikāņiem, kuri sāka šo valsti,
arī no mūslaiku amerikāņiem vēsture ir prasījusi daudz.
Daudz mēs jau esam devuši.
Daudz vairāk mums ir jābūt gataviem dot.
Bet mums arī jāatceras:
vēsture nepieder gļēvajiem.
LE NGUJENS - IMIGRĒJIS ASV 1978. G.
Tā pieder drosmīgajiem.
MĀJAS ADRESE: RIČMONDAS CEĻŠ 3012, ĀRLINGTONA, TEKSASA
Viena no drosmīgajiem amerikāņiem, NASA administratora vietas izpildītāja Vilsone,
ir vadījusi centienus atvest mūsu astronautus mājās.
Un es ar lepnumu paziņoju,
ka pašlaik viņi ir ceļā uz brīvību Rietumvācijā.
Paļausimies uz Abrahama Linkolna vārdiem:
"Spēks ir taisnajiem.
Un, tam ticot, veiksim savu pienākumu līdz galam, kā mēs to saprotam."
Paldies. Lai Dievs jūs svētī, un lai Dievs svētī Ameriku!
Degviela - 60 %.
Sapratu - 60.
Sāku nolaišanos, lai izvairītos no radara.
40 metri.
Lejā līdz septiņiem.
Krīt kā akmens.
Piecpadsmit.
Redzu kanjonu.
Tuvojamies kanjonam. 90 sekundes līdz izsēšanās punktam.
Pieci metri virs virsmas. Stabilizē piecos metros!
Stabilizē!
Ielidojam kanjonā. Turieties, jūs tur ārā! Būs asi pagriezieni.
Tā, ieejam finiša taisnē.
60 sekundes līdz izsēšanās punktam.
Tuvojamies pēdējam pagriezienam. Vēl 10 sekundes.
Velns!
Nolaišanās laukums nav tīrs.
Satelīta kartē tā urbjtorņa nebija.
-Vai jāatceļ? -Nē. Laižamies lejā.
Izsēšanās punkts sasniegts. Sākam nolaišanos.
10 metri. Lejā uz astoņiem.
Tāpat kā mācībās, ļaudis!
Nekavējoties nokāpt, atiet no moduļa un nostāties ap mani!
Urā!
Aiziet! Šaušana brīva!
Divi metri. Saceļam lielus putekļus.
Turieties!
Treisija Stīvensa, tu esi zvērs.
Teritorija - mūsējā.
Atkārtoju: teritorija - mūsējā.
Tulkojusi Inguna Puķīte